News Update: “ระวัง! เศรษฐกิจถดถอยหรืออะไรที่แย่กว่านั้น” นักลงทุนอเมริกันชื่อดัง Carl Icahn เตือน ‘เงินเฟ้อ’ ภัยคุกคามหลักเศรษฐกิจ - FINNOMENA
“อาจเกิดภาวะเศรษฐกิจถดถอย หรืออะไรที่แย่ไปกว่านั้น” Carl Icahn นักลงทุนชื่อดังเตือน
23 มี.ค. 2565

“อาจเกิดภาวะเศรษฐกิจถดถอย หรืออะไรที่แย่ไปกว่านั้น”
Carl Icahn นักลงทุนชื่อดังเตือน ภาวะเศรษฐกิจตกต่ำอาจเกิดขึ้นเร็วๆ นี้ โดยเขาได้เตรียมรับมือกับแรงเทขายอย่างหนักที่อาจเกิดขึ้นไว้แล้ว
Carl Icahn ออกตัวว่าเขามองเศรษฐกิจแง่ลบอย่างที่ทุกคนเห็น และได้เตรียมป้องกันความเสี่ยงทุกอย่างไว้แล้วในช่วงไม่กี่ปีที่ผ่านมา โดยเฉพาะการป้องกันความเสี่ยงและลงทุนตรงข้ามกับสถานะซื้อ (Long Position) ซึ่งเป็นการมองภาพระยะยาวโดยไม่ได้คาดการณ์เหตุการณ์ในระยะสั้น
ผู้ก่อตั้งและประธาน Icahn Enterprises ยังกล่าวอีกว่า เงินเฟ้อที่พุ่งสูงขึ้นเป็นภัยคุกคามหลักต่อเศรษฐกิจ ส่วนสงครามรัสเซีย-ยูเครนจะยิ่งทำให้แนวโน้มในอนาคตมีความไม่แน่นอนมากขึ้น
ความเห็นของ Carl Icahn มีขึ้นหลัง Fed ขึ้นดอกเบี้ยครั้งแรกในรอบกว่า 3 ปี โดยล่าสุด ‘เจอโรม พาวเวลล์’ ให้คำมั่นว่าจะจัดการกับเงินเฟ้ออย่างจริงจัง พร้อมส่งสัญญาณขึ้นดอกเบี้ยมากกว่า 25 bps ในการประชุมครั้งถัดๆ ไป
Carl Icahn ไม่มั่นใจว่า Fed จะสามารถยุตินโยบายผ่อนคลายได้อย่างนุ่มนวลนัก โดยเขามองว่าอาจจะมีความทุลักทุเลบ้างเพราะเงินเฟ้อยังคงพุ่งต่อเนื่องและทำให้ทุกอย่างแย่ลง
Carl Icahn เป็นนักลงทุนประเภท Activist Investor หรือนักลงทุนที่ใช้ประโยชน์จากการถือหุ้นในการสร้างแรงกดดันต่อบอร์ดบริหารของบริษัทโดยมีเป้าหมายที่ต้องการให้เกิดการเปลี่ยนแปลงในองค์กร
เขากล่าวว่า ระบบบอร์ดของบริษัทจำเป็นต้องได้รับการแก้ไขและกำจัดจุดอ่อนที่อาจนำไปสู่หายนะ ซึ่ง Carl Icahn มองว่า มีบริษัทและผู้บริหารที่ดีมากในสหรัฐฯ แต่ขาด ‘ความรับผิดชอบ’ ในองค์กร และมีงานหลายอย่างที่ไม่จำเป็น
Carl Icahn เลือกเดิมพันในกลุ่มห้างสรรพสินค้าและอสังหาริมทรัพย์เพื่อการพาณิชย์ เพื่อรับมือกับภาวะถดถอยในสหรัฐฯ
อ้างอิง: https://www.cnbc.com/2022/03/22/carl-icahn-says-there-very-well-could-be-a-recession-or-even-worse.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Carl Icahn
News Update
เศรษฐกิจถดถอย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA